EkBass/fiwiki-20250220-pages-articles huggingface dataset:
Buschke–Ollendorffin oireyhtymä

Buschke–Ollendorffin oireyhtymä on autosomissa vallitsevasti perinnöllinen sairaus, joka aiheuttaa tiivisluupesäkkeiden ilmaantumista luustoon ja sidekudosluomien ilmaantumista ihoon. Sairautta aiheuttaa heterotsygoottinen mutaatio LEMD3-geenissä kromosomissa 12.Buschke-Ollendorffin oireyhtymä (Orphanet) Terveyskirjasto 5.11.2019, viitattu 2.7.2023 Periytymistapa on vallitseva.Brian Wu, Buschke–Ollendorff syndrome DermNet NZ 12/2016, viitattu 2.7.2023 Mutaation penetranssi on korkea (ei täydellinen) ja ilmentyvyys vaihteleva.William C. Schaffenburg, Colby Fernelius, Navin S. Arora, Buschke- Ollendorff syndrome presenting as a painful nodule National Library of Medicine 9.3.2015, viitattu 2.7.2023 Buschke–Ollendorffin oireyhtymään liittyvät tiivisluupesäkkeet ilmaantuvat yleensä pitkien luiden päiden epifyysialueille. Ihon luomia voi esiintyä laajasti tai paikallisesti. Ne voivat olla ihonvärisiä tai kellertäviä. Tyypillisesti ne ovat enintään kahden senttimetrin suuruisia. Sidekudosluomet voivat olla elastoomia, kollagenoomia tai fibroomia, jotka ovat hieman koholla ja kivuttomia eivätkä aiheuta kutinaa. Nämä ihomuutokset ovat tyypillisiä vartalon alueella ja raajoissa. Luusto- ja ihomuutoksia ei välttämättä esiinny kaikilla potilailla vaan osalla on vain joko luusto- tai ihomuutoksia. Ihon ulkopuolisia piirteitä saattavat olla osteopoikiloosi, kyynelkanavan ahtauma, amblyopia, karsastus, imukudoksen hyvänlaatuinen hyperplasia, diabetes, aorttastenoosi ja kuulovamma. Myös yhteys selkäydinkanavan ahtaumaan on raportoitu. Pienellä osalla on havaittu neurologisia ongelmia. Oireyhtymällä on raportoitu mahdollinen yhteys kehitysviiveisiin ja lyhytkasvuisuuteen.Peter Kannu, Buschke‐Ollendorff syndrome: A novel case series and systematic review Researchgate 12/2015, viitattu 2.7.2023 Myös kraniosynostoosia, otoskleroosia, kaihia ja lihaskontraktuuria on esiintynyt oireyhtymän yhteydessä. Buschke–Ollendorffin oireyhtymän aiheuttamat muutokset voivat olla jo syntymähetkellä havaittavissa tai kehittyä varhain lapsuudessa. Useimmat löydökset kehittyvät murrosikään mennessä. Periaatteessa sairaus voi kuitenkin alkaa oireilla missä tahansa iässä. Diagnoosi voidaan asettaa histologisin menetelmin ja kuvantamisen avulla. Sairaudessa on hyvä ennuste. Invalidisoivat oireet ovat harvinaisia. Ennuste kuitenkin vaihtelee taudin yhteydessä tavattavien piirteiden mukaan. Jos esiintyy aorttastenoosia tai diabetesta, voi ennuste olla huonompi. Tiivisluupesäkkeitä on kuvattu itsessään harmittomiksi, mutta oireyhtymään saattaa liittyä lisääntynyttä kuolleisuutta jos kasvaneen luuntiheyden alueisiin kehittyy osteosarkooma, kondrosarkooma tai jättisolukasvain. Buschke–Ollendorffin oireyhtymästä arvioidaan kärsivän noin yhden ihmisen 20 000:sta. Esiintyvyys ei näytä vaihtelevan sukupuolen, etnisen taustan tai maantieteellisen alueen mukaan. Hoidossa voidaan käyttää kirurgiaa kosmeettisista syistä ja tarpeen mukaan. Buschke–Ollendorffin oireyhtymä on kuvattu ensimmäisen kerran vuonna 1928. == Lähteet == Luokka:Oireyhtymät Luokka:Perinnölliset sairaudet Luokka:Luuston sairaudet Luokka:Ihotaudit
Viisivuotiseloonjäämisennuste

Viisivuotiseloonjäämisennuste kuvaa tutkitusta tai hoidetusta potilasryhmästäFive-year survival rate National Cancer Institute, viitattu 2.7.2023 niiden henkilöiden osuutta, jotka ovat elossa viiden vuoden kuluttua diagnoosihetkestä. Yleensä viisivuotiseloonjäämisennuste ilmaisee suhteellista elossaololukua, joka osoittaa, kuinka suuri osa esimerkiksi syöpätautiin sairastuneista on suhteessa samanikäiseen terveeseen väestöön elossa viiden vuoden kuluttua sairauden toteamisesta. Suhteellinen elossaololuku siis mittaa tarkastellusta sairaudesta johtuvan ylikuolleisuuden määrää.Syöpäpotilaiden eloonjääminen Syöpäjärjestöt, viitattu 2.7.2023 Viisivuotiseloonjäämislukua saatetaan käyttää epäsuorana parantumisen mittarina, mutta se ei ole tässä tarkoituksessa eksakti. Esimerkiksi rinta- tai eturauhassyövässä esiintyy joskus ylikuolleisuutta viiden vuoden jälkeenkin. Esimerkiksi kivessyövässä tai meningeoomassa voidaan tilastollisesti todennäköisenä pidetty paraneminen saavuttaa jo nopeammin kuin viidessä vuodessa. Levinneeseen rintasyöpään ei ole parantavaa hoitoa, mutta silti vähemmistö potilaista elää sen kanssa kauemmin kuin vain viisi vuotta.Diane Mapes, Living with Stage 4: The breast cancer no one understands Fred Hutch Cancer Center 13.10.2016, viitattu 2.7.2023 Jo onnistuneesti hoidettukin syöpä voi joskus uusiutua myöhemmin kuin viiden vuoden kuluttua hoidoista.Cancer survival rate: Cancer survival rate: What it means for your prognosis Mayo Clinic, viitattu 2.7.2023 Useimmissa syöpätaudeissa uusiutumisriski vähenee vuosi vuodelta. Uusiutumisriski on kuitenkin aina täsmällisen diagnoosin mukaan ja potilaskohtaisesti vaihteleva.Why the 5 Year Survival Rate for Cancer Matters Penn Medicine 9.11.2015, viitattu 2.7.2023 Viisi vuotta syöpädiagnoosin jälkeen elossa oleva potilas saattaa olla remissiossa (ei todisteita syövästä) tai saada yhä hoitoja sairauteensa. Joskus mitataankin tarkemmin tauti- tai etenemisvapaata selviytymistä. Tautivapaa selviytymisluku kertoo niiden ihmisten osuuden, joilla viitteitä syövästä ei hoidon jälkeen enää ole. Etenemisvapaa selviytymisluku kuvaa niiden ihmisten osuutta, joilla syöpä on pysynyt tilassa, jossa sen eteneminen on toistaiseksi pysähtynyt. Joskus selviytymislukuja kuvataan myös esimerkiksi kymmenvuotiseloonjäämisennustein.Cancer survival statistics Cancer Research UK, viitattu 2.7.2023 Selviytymistilastoja tarkastellaan vastaavin tavoin myös muissa tilanteissa kuin syöpätautien kohdalla. Esimerkiksi kirroosia sairastavien tai maksansiirron saaneiden selviytymistä voidaan tarkastella viisivuotiseloonjäämisennustetta käyttäen.M Y Morgan, The prognosis and outcome of alcoholic liver disease National Library of Medicine 1994, viitattu 2.7.2023 == Lähteet == Luokka:Epidemiologia
Fahrin tauti

Fahrin tauti on muun muassa liikehäiriöitä aiheuttava neurologinen sairaus, jossa kalkkikertymiä ilmaantuu tyvitumakkeisiin ja pikkuaivoihin. Se aiheuttaa yksilöllisesti vaihtelevan, yleensä hitaasti etenevän oirekuvan.Fahrin tauti Liikehäiriösairauksien liitto, viitattu 2.7.2023 Fahrin taudin tyypillisiin oireisiin kuuluvat heikkenevä motoriikka, tasapainon ongelmat, puheen epäselvyys, nielemisvaikeudet, dystonia, pakkoliikkeet, ataksia, spastisuus, kävelyvaikeudet ja kasvojen ilmeettömyys. Myös tuntoaistiin liittyviä oireita sekä virtsarakon ja ruoansulatuskanavan ongelmia on todettu usein. Fahrin tautiin liittyy myös neuropsykiatrisia oireita, kuten masennusta, ahdistuneisuutta, harhaluuloisuutta, maniaa, psykoottisia tiloja ja persoonallisuuden muutoksia. Osalla potilaista on ilmennyt muistioireita, kognitiivisia ongelmia ja epilepsiaa. Fahrin tautin oireet alkavat usein 30–40 ikävuoden välillä. Tautia vastaava aivokuvauslöydös saatetaan myös tehdä, vaikka oireita ei ilmenisi. Aivoissa saattaa ilmetä kalkkikertymiä ilman Fahrin tautia eräiden muiden sairauksien yhteydessä tai tulehdusten jälkiseurauksina. Tyvitumakkeissa saattaa esiintyä kalkkeutumia myös osana normaalia ikääntymisprosessia. Perusväestössä Fahrin taudin esiintyvyydeksi on arvioitu alle yksi miljoonasta. Sairaus on yleisempi miehillä kuin naisilla. Osalla Fahrin tautia sairastavista tautiin liittyy perinnöllinen mutaatio geenissä SLC20A2, PDGFRB, PDGFB tai XPR1. Perinnöllisissä tapauksissa on esiintynyt antisipaatiota eli oireiden alkamisiällä on ollut tällöin tapana aikaistua seuraavassa sukupolvessa. Periytymistapa on ollut pääasiassa vallitseva. Kaikissa perinnöllisissä tapauksissa ei ole onnistuttu paikantamaan mitään tunnettua mutaatiota tiettyyn geeniin. Fahrin tauti voidaan todeta yleensä aivokuvauslöydösten ja oirekuvan pohjalta sekä muut sairaudet poissulkemalla. Joskus aivo-selkäydinnestetutkimus on tarpeen. Fahrin tauti on parantumaton, mutta sitä voidaan hoitaa esimerkiksi lääkkein. == Lähteet == Luokka:Neurologiset sairaudet Luokka:Perinnölliset sairaudet
Ashley Coffey

Ashley Mark Coffey (s. 1. joulukuuta 1993 Leeds, Englanti) on englantilainen jalkapalloilija. Hän on pelipaikaltaan hyökkääjä. Hän pelaa Veikkausliigassa AC Oulussahttps://www.veikkausliiga.com/pelaajat/1069756/coffey-ashley-mark Viitetty 2.7.2023, johon hän siirtyi Ruotsista. Coffey pelasi keväällä 2021 Superettanin AFC Eskilstunassa, https://www.hs.fi/urheilu/art-2000009596478.html Viitattu 2.7.2023. mitä ennen hän pelasi alemmilla sarjatasoilla Ruotsissa.https://www.flashscore.fi/pelaaja/coffey-ashley/EoOePOWE/ Viitattu 23.7.2023. Nuoruudessaan Coffey pelasi Englannissa Bradford City AFC:n riveissä, mitä edeltäen taikka sivuten, opiskeli Teessiden yliopistossa. Veikkausliigassa Ashley Coffey debytoi 5. huhtikuuta 2023, jolloin AC Oulu voitti vieraspelissä KTP:n lukemin 0–2.https://uk.soccerway.com/matches/2023/04/05/finland/veikkausliiga/kotkan- tyovaen-palloilijat/oulun-edustusjalkapallo/4027497/ Viitattu 25.7.2023. Kauden 2023 lopussa Coffey oli Veikkausligan maalintekijätiilaston kolmas 13 maalillaan. Coffey jatkoi AC Oulussa vielä kauden 2024 ollen toukokuussa 2024 kuukauden pelaaja. Coffey oli kauden 2024 päätteeksi Veikkausliigan maalikuningas 12 maalilla. Hän päätti kuitenkin AC Oulu-uransa syksyyn 2024. Coffey on toiminut AD/HD-lapsen tukihenkilönä tai apuopettajana. Hän on seurustellut tai seurustelee edelleen ruotsalaisen naisen kanssa. https://www.hs.fi/urheilu/art-2000009596478.html Viitattu 2.7.2023. ==Lähteet== Luokka:Englantilaiset jalkapalloilijat Luokka:Vuonna 1993 syntyneet Luokka:Elävät henkilöt
O. A. Paappanen

Otto Aleksanteri Paappanen (7. heinäkuuta 1884 Mikkeli – 14. toukokuuta 1927 Viipuri) oli suomalainen kirjaltaja ja päätoimittaja. Paappanen oli latojanopissa mikkeliläisessä O. B. Blomfeltin kirjapainossa, jonka jälkeen hän työskenteli Helsingissä ja myöhemmin Lappeenrannassa Kansan Äänen kirjapainon faktorina ja taloudenhoitajana. Hän oli myös lehden vastaava toimittaja vuosina 1909 ja 1916–1918. Sisällissodan aikana Paappanen oli myös punaisten nimeämän Lappeenrannan kaupunginvaltuuston jäsen. Sodan päätyttyä Paappanen sai viiden vuoden kuritushuonetuomion valtiopetoksesta. Armahduksensa jälkeen vuonna 1919 Paappanen muutti Viipuriin Kansan Työn faktoriksi ja taloudenhoitajaksi. Paappanen oli Suomen Kirjatyöntekijäin Liiton jäsen vuodesta 1902 ja toimi Lappeenrannan osaston puheenjohtajana. Lisäksi hän oli Viipurin kaupunginvaltuuston jäsen. Paappanen kuoli sydänkohtaukseen 42-vuotiaana. == Lähteet == Luokka:Suomalaiset päätoimittajat Luokka:Suomen Sosialidemokraattisen Puolueen poliitikot Luokka:Suomen sisällissodan punaiset Luokka:Viipurin kaupunginvaltuutetut Luokka:Vuonna 1884 syntyneet Luokka:Vuonna 1927 kuolleet
The Record

The Record on yhdysvaltalaisen Boygenius-yhtyeen esikoisalbumi, joka julkaistiin Interscope Recordsin kautta 31. maaliskuuta 2023. Yhtyeen muodostavat muusikot Julien Baker, Phoebe Bridgers ja Lucy Dacus. Heidän edeltävä yhteinen julkaisunsa, EP-levy Boygenius julkaistiin vuonna 2018. The Record nousi neljännelle sijalle yhdysvaltalaisella Billboard 200 -albumilistalla ja ensimmäiseksi Billboardin myydyimpien vinyylilevyjen listalla. Albumi sai myös hyvän vastaanoton musiikkikriitikoilta yltäen täysiin pisteisiin muun muassa Rolling Stonen ja NME:n arvosteluissa. Sekä Rolling Stone että Variety nimesivät sen yhdeksi vuoden 2023 parhaista albumeista. Vuoden 2024 Grammy-gaalassa albumi voitti parhaan vaihtoehtoalbumin palkinnon. Sen kappale ”Not Strong Enough” valittiin sekä parhaaksi rock-kappaleeksi että parhaaksi rock-esitykseksi. The Record oli ehdolla myös vuoden albumiksi, ”Not Strong Enough” vuoden levytykseksi ja kappale ”Cool About It” parhaaksi vaihtoehtomusiikkiesitykseksi. == Kappaleet == Kaikki kappaleet on kirjoittanut Julien Baker, Phoebe Bridgers ja Lucy Dacus, ellei toisin mainita. # # # # # # # # # # # # == Arvostelut == * Soundi: == Lähteet == Luokka:Vuoden 2023 esikoisalbumit Luokka:Yhdysvaltalaiset indie rock -albumit Luokka:Grammy-palkitut albumit
Npm

npm on JavaScript-ohjelmointikielen paketinhallintatyökalu, jota ylläpitää npm, Inc. -yhtiö. Npm on oletuspaketinhallintatyökalu JavaScriptin ajonaikaiselle ympäristölle Node.js:lle. Npm koostuu komentorivityökalusta ja tietokannasta, joka ylläpitää sekä julkisia että maksua vastaan yksityisiä paketteja. Tietokantaa kutsutaan npm-rekisteriksi. Rekisteriä voi käyttää sekä komentorivityökalulla että selata npm:n www-sivuston kautta. Yksittäisiä tietoja kehittäjä Isaac Z. Schlueter kehitys/ylläpito npm, Inc. (GitHubin tytäryhtiö, Microsoftin tytäryhtiö) julkaistu 12.01.2010 ohjelmointikieli JavaScript alusta Alustariippumattomuus tyyppi Paketinhallintajärjestelmä lisenssi Artistic License 2.0 www-sivu == Lähteet == == Aiheesta muualla == * Forget CommonJS. It's dead. **We are server side JavaScript.** Luokka:JavaScript Luokka:Paketinhallintajärjestelmät
Vuoden 1918 Punainvaliidit

Vuoden 1918 punainvaliidit r.y. oli toisen maailmansodan päätyttyä perustettu sisällissodassa 1918 vammautuneiden edunvalvontayhdistys. Se oli kansandemokraattisesti kytkeytynyt punainvalidien yhdistys, joka perustettiin, kun punaiset invalidit saivat toisen maailmansodan jälkeen järjestäytyä.Elina Maria Josefiina Manninen, Rikoksen palkitsemista vai kansan eheyttämistä? s. 19, pro gradu -tutkielma, Helsingin yliopisto 2016 Yhdistys perustettiin 25. helmikuuta 1948 ja rekisteröitiin 2. elokuuta 1948. Yhdistyksen toiminta lakkautettiin 1986, virallisesti 4. kesäkuuta 1987.Yhdistyksen perustiedot haulla: Vuoden 1918 Punainvaliidit r.y., valinta: Yhteisön tila: purkautunut, Yhdistysrekisteri. Prh.fi, viitattu 2.7.2023 Myös Vapaussodan Invaliidien Liitto ja Sotainvalidien Veljesliitto olisivat ottaneet sisällissodan punaininvalideja jäsenikseen, mutta punainvalidien yhdistys piti motiiveja poliittisina. Avustuksia heille kuitenkin myönsivät 1940-luvulla jotkut liitot. Punainvalidit saattoivat hakea valtiolta eläkkeitä keväällä 1941. Invaliditeetin oli johduttava vuoden 1918 sodassa punaisten puolella taistelemisesta tai vankileirillä pitämisestä. Vuoden 1948 sotilasvammalain perusteella punainvalidit saivat korvauksiin samat oikeudet kuin muut sotainvalidit. Punainvalidit olivat jo aiemmin useita kertoja pyrkineet perustamaan järjestöä, mutta 1920-1930-luvun ajan henki esti järjestäytymisen. Järjestötoiminnan perustamisajatuksen takana toimi tiettävästi Väinö Turunen, joka oli 20.4.1928 pidetyn punainvalidien liiton perustavan kokouksen puheenjohtaja ja oli aiemmin kirjoittanut asiasta Suomen SosialidemokraattiinVäinö Turunen, Punaisille invaliideille Suomen Sosialidemokraatti 12.4.1928, s. 10. Tampereella koetettiin vuonna 1928 perustaa punainvalidien yhdistystä nimellä Hämeen punaisten invaliidiyhdistys, mutta sääntövirheen takia sitä ei hyväksytty yhdistysrekisteriin. Sääntöjä korjattiin seuraavana vuonna, mutta niitä ei käsitelty. Vuonna 1929 Helsingissä perustetun Suomen Punaisten Invaliidien Liiton toiminnasta ei ole juuri tietoa, mutta perustamiskokouksesta kirjoitettiin Suomen Sosialidemokraatissa seuraaana päivänä. Kokouksen puheenjohtaja oli Turunen, liiton puheenjohtajaksi valittiin K. A Svärd.Punaisten Invaliidien Liitto on perustettu. Suomen Sosialidemokraatti 22.2.1929 s. 1, 7 Helsingissä perustettiin 1930 Helsingin Punaisten Invaliidien osasto, joka lakkautettiin 1932, koska sen tarkoituksena pidettiin toimintaa ”lain ja hyvin tapojen vastaisen toiminnan jatkamiseksi”. == Lähteet == Luokka:Suomalaiset potilas- ja vammaisjärjestöt Luokka:Suomalaiset veteraanijärjestöt Luokka:Suomen sisällissota
GeForce 256

GeForce 256 on Nvidian "GeForce" -tuoteperheen ensimmäinen näytönohjain, joka julkaistiin 31. elokuuta 1999 laskettiin myyntiin 11. lokakuuta 1999. GeForce 256 toi parannuksia verrattuna edeltäjäänsä, RIVA TNT2:een. Nämä parannukset sisälsivät lisääntyneen kiinteiden pikseliputkien määrän, siirron isäntägeometrialaskelmista laitteistopohjaiseen muunnos- ja valaistusmoottoriin (T&L;) sekä lisätyn laitteiston liikkeen kompensoinnin MPEG-2-videotoistoon. == Lähteet == Luokka:Näytönohjaimet Luokka:Nvidia
Qi (standardi)

Qi on liitäntästandardi langattomaan virransiirtoon induktiivisen latauksen avulla. Standardin avulla yhteensopivat laitteet, kuten älypuhelimet, voivat ladata akkujaan, kun ne asetetaan Qi-latausalustalle, mikä voi olla tehokasta jopa neljän senttimetrin etäisyyksillä. Qi-standardin on kehittänyt Wireless Power Consortium. Yleisenä avoimen standardin Qi-yhteensopivat laitteet voidaan liittää minkä tahansa valmistajan Qi-latureihin. Qi julkaistiin ensimmäisen kerran vuonna 2008, ja vuoteen 2017 mennessä se sisällytettiin yli 200 älypuhelimeen, tablettiin ja muuhun laitteeseen. Helmikuussa 2020 standardin parissa työskentelee 488 valmistajaa, mukaan lukien Apple, Asus, Google, Huawei, LG Electronics, Samsung, Xiaomi ja Sony. Tammikuussa 2023 konsortio julkisti Qi2:n, joka päivittää olemassa olevan standardin ja sisältää Applen MagSafe-teknologiaan perustuvan magneettiliitännän. == Aiheesta muualla == * Wireless Power Consortium verkkoportaali Luokka:Elektroniikka
Power Matters Alliance

Power Matters Alliance (PMA) oli maailmanlaajuinen, voittoa tavoittelematon teollisuusjärjestö, jonka tehtävänä oli edistää standardeja ja protokollia mobiilien elektronisten laitteiden langattomalle virransiirrolle (erityisesti eräänlainen induktiivinen lataus, joka kilpailee Qi-standardin kanssa). Organisaatio yhdistettiin Alliance for Wireless Powerin (A4WP) kanssa vuonna 2015 AirFuel Allianceksi. Procter & Gamblen ja Powermat Technologiesin maaliskuussa 2012 perustama PMA oli verkkoteknologiayritys taatakseen kuluttajille yhteentoimivat laitteet, jotka käyttivät langatonta virtatekniikkaa. Elektronilla "P" merkitty PMA-liitäntästandardi kuvasi analogista tehonsiirtoa (induktiivinen ja resonanssi), digitaalista lähetin- vastaanotinviestintää, pilvipohjaista virranhallintaa ja ympäristön kestävyyttä. PMA:n hallitukseen kuului edustajia AT&T;:stä, Duracellista, Starbucksista, Powermat Technologiesista, Flextronicsista, Federal Communications Commissionista (FCC) ja Energy Starista. PMA: n jäsenyys koostui mobiililaitteiden ekosysteemin yrityksistä, mukaan lukien matkapuhelinten tarjoajat, palveluntarjoajat, piirisarjatoimittajat, valmistajat, testilaboratoriot ja julkiset laitokset. Luokka:Elektroniikka
Giro Donne 2023

Giro Donne 2023 oli järjestyksessään 34. maantiepyöräilyn naisten Giro Donne -etappikilpailu, eli "naisten Italian ympäriajo". Se oli tarkoitus aloittaa aika-ajolla Chiancianossa 30. kesäkuuta, mutta etappi jouduttiin perumaan huonojen sääolosuhteiden vuoksi. Kilpailussa ajettiin näin ollen kahdeksan etappia, yhteismitaltaan hieman alle 1 000 kilometriä, Bagno a Ripolista Olbiaan 1.–9. heinäkuuta 2023. Kilpailun aikana oli yksi välipäivä. Giro Donne kuului UCI Women's World Touriin 2023. Annemiek van Vleuten voitti kilpailun kolmen minuutin ja 56 sekunnin erolla Juliette Labousiin, Gaia Realini sijoittui kolmanneksi. Van Vleuten voitti myös piste- ja mäkikirikilpailun. Nuorten kilpailun voitti Realini ja joukkuekilpailun Movistar Team. == Tulokset == === 2. etappi === Lähde: Pro Cycling Stats === 3. etappi === Lähde: Pro Cycling Stats === 4. etappi === Lähde: Pro Cycling Stats === 5. etappi === Lähde: Pro Cycling Stats === 6. etappi === Lähde: Pro Cycling Stats === 7. etappi === Lähde: Pro Cycling Stats === 8. etappi === Lähde: Pro Cycling Stats === 9. etappi === Lähde: Pro Cycling Stats == Osallistuneet joukkueet == Kilpailussa olivat mukana seuraavat joukkueet: == Etapit == Kilpailussa ajettiin seuraavat etapit: == Lähteet == Luokka:Pyöräilykausi 2023 Luokka:Giro Donne
Max Kilman

Maximilian William "Max" Kilman (s. 23. toukokuuta 1997 Lontoo) on englantilainen jalkapalloilija, pelipaikaltaan keskuspuolustaja. Hän on pituudeltaan 194-senttimetrinen. Hän edustaa Englannin Valioliigassa pelaavaa West Hamia, jonne hän siirtyi 47,5 miljoonaa euroa vastaavalla siirtosummalla Wolverhampton Wanderersista kesällä 2024. Hän pelasi aiemmin päälajinaan futsalia. Kilman pelasi jalkapalloa vuoteen 2018 saakka alemmilla sarjatasoilla Maidenhead Unitedissa ja lainasopimuksella Marlow'ssa. Hän siirtyi elokuussa 2018 valioliigaseura Wolverhampton Wanderersiin. Ensimmäisellä kaudellaan hän pelasi vain yhden valioliigaottelun. Kaudella 2019–2020 hän pelasi kolme valioliigaottelua, kolme kansallisten cupien ottelua sekä Eurooppa-liigassa yhden karsintaottelun ja neljä varsinaisen liigan ottelua. Kaudella 2020–2021 hän pelasi Valioliigassa 18 ottelua, joissa hän oli 14 kertaa avauskokoonpanossa. Kaudella 2021–2022 hän pelasi 30 valioliigaottelua, jotka kaikki avauskokoonpanossa, ja teki ensimmäisen valioliigamaalinsa marraskuussa kotiottelussa Evertonia vastaan. Kaudella 2022–2023 hän pelasi 37 valioliigaottelua ja kaikki niistä avauksessa. Kaudella 2023–2024 hän pelasi täyden ajan Wolverhamptonin kaikissa 38 valioliigaottelussa ja teki kaksi maalia: joulukuussa Evertonia ja helmikuussa Manchester Unitedia vastaan. Kilman pelasi nuorempana futsalia Englannin maajoukkueessa. Hänen molemmat vanhempansa ovat puoliksi ukrainalaisia ja puoliksi venäläisiä, ja Kilman osoitti mielenkiintoa pelata joskus jommankumman maan maajoukkueessa, mutta Kansainvälinen jalkapalloliitto hylkäsi vuonna 2021 hänen anomuksensa edustaa Ukrainaa edes tavallisessa jalkapallossa, koska hän oli jo edustanut Englantia futsalissa. == Lähteet == Luokka:Englantilaiset jalkapalloilijat Luokka:Englantilaiset futsalpelaajat Luokka:Vuonna 1997 syntyneet Luokka:Elävät henkilöt
Makeba (kappale)

Makeba on ranskalaislaulaja Jainin kappale, joka julkaistiin singlenä 6. marraskuuta 2015 tämän esikoisalbumilta Zanaka. Kappale kertoo eteläafrikkalaisesta laulajasta ja ihmisoikeusaktivistista Miriam Makebasta. Single myi kultaa Ranskassa vuoden 2016 marraskuuhun mennessä ja kappaleen musiikkivideo oli ehdolla parhaan musiikkivideon Grammy-palkinnon saajaksi vuonna 2018. Vuonna 2023 kappale sai huomattavaa kansainvälistä julkisuutta Tiktokissa. Sitä oli kolmen viikon aikana käytetty palvelussa yli 5 miljoonassa luomuksessa, joita oli katsottu yli 9 miljardia kertaa. Samoihin aikoihin ”Makeba” nousi kuunnelluimpien kappaleiden listoille useissa musiikin suoratoistopalveluissa ympäri maailmaa. Kappaleen striimauksista 80 prosenttia tuli Ranskan ulkopuolelta. == Lähteet == Luokka:Vuoden 2015 kappaleet Luokka:Ranskalaiset musiikkikappaleet
Makeba

Makeba voi tarkoittaa seuraavia: * ”Makeba”, Jainin single vuodelta 2015 == Etunimenä == * Makeba Alcide (s. 1990), saintlucialainen seitsenottelija * Makeba Riddick (s. 1981), yhdysvaltalainen laulaja-lauluntekijä == Sukunimenä == * Bongi Makeba (1950–1985), eteläafrikkalainen laulaja-lauluntekijä * Miriam Makeba (1932–2008), eteläafrikkalainen laulaja ja ihmisoikeusaktivisti. Luokka:Luettelot henkilöistä sukunimen mukaan
Getinge

Getinge on ruotsalainen yritys, joka on erikoistunut toimittamaan life science -ratkaisuja, kuten lääketieteellisiä laitteita ja steriloijia, joita käytetään leikkaussaleissa ja tehohoitoyksiköissä. Sillä on toimistoja 40 maassa ympäri maailmaa, ja se listattiin Tukholman pörssin vuonna 1993. Tytäryhtiö Arjo AB erotettiin vuonna 2017 ja jaettiin osakkeenomistajille. == Aiheesta muualla == * Viralliset kotisivut * Getinge Finland Oy Luokka:Terveysteknologiayritykset Luokka:Ruotsalaiset teollisuusyritykset Luokka:Ruotsalaiset pörssiyhtiöt
Botswanan maantiede

Botswanan maantiede kertoo Botswanan maantieteestä. Botswanan eteläpuolella sijaitsee Etelä-Afrikka, itäpuolella sijaitsee Zimbabwe ja pohjois- ja länsipuolella sijaitsee Namibia. Suurin osa maan pinta-alasta kuuluu Kalaharin autiomaahan, josta suurin osa on kasvillisuudeltaan niukkaa savannia ja autiomaan lounaisosa on puoliaavikkoa. Autiomaan maisemassa näkyy hiekkadyynejä ja muita hiekkakerrostumia. Maan lounaisosassa, Etelä-Afrikan rajalla on Transvaalin ylänkö, jota reunustavat reunavuoret. Botswanan keskiosa on joka puolelta vuorten ympäröimä. Botswanan alueella virtaavia jokia ovat Namibian rajaseudulla virtaava Chobe, Etelä-Afrikan rajalla virtaava Limpopo ja Okavango. Okavangon suisto on soista aluetta. Suiston kaakkoispuolella sijaitsevat Makarikarin suolajärvet, joiden alueelle Okavango ulottuu pisimmillään. Botswana sijaitsee kaukana merialueilta ja se sijaitsee Kauriin kääntöpiirillä. Näiden seikkojen vuoksi ilmasto on kuivaa. Maan itä- ja pohjoisosassa ilmasto on kostein, mutta sielläkin vuotuinen sademäärä on keskimäärin vain 500-600 mm. Maan lounaisosassa vuotuinen sademäärä on tavallisesti alle 250 mm. Sademäärä vaihtelee siten, että joinakin vuosina on täysin sateetonta ja joskus esiintyy myrskyjä, jolloin sataa rankasti ja saattaa esiintyä jopa lyhtyaikaisia tulvia. Syyskuu on vuoden kuumin kuukausi, jolloin päivälämpötila on keskimäärin 33°C. Lämpötila viilenee hieman marraskuun lopulla, jolloin yleensä alkaa sadekausi. Toukokuulta elokuulle on vuoden kylmin aika, jolloin saattaa olla öisin hallaa. Kuivilla savanneilla yleisimpiä kasveja ovat piikkipensaat ja apinanleipäpuu. Siellä täällä on pieniä metsäalueita, kuten maan koillisosassa sijaitseva mopanemetsä. == Lähteet == *
Kolmivarvasjakamari

Kolmivarvasjakamari (Jacamaralcyon tridactyla) on jakamareihin kuuluva lintulaji. Lajia tavataan Etelä-Amerikassa. == Koko ja ulkonäkö == Kolmivarvasjakamari kasvaa noin 18 cm pitkäksi. Sukupuolet muistuttavat toisiaan ulkonäöltään. Lajin pää on ruskea ja höyhenten kärjet ovat keltaiset. Tummaharmaissa selässä ja siivissä on vihertävä kiito. Kolmivarvasjakamarin kyljet ovat harmaat ja vatsa kellertävän valkoinen. Nokka on pitkä. Kolmivarvasjakamarilla on kolme varvasta, muilla jakamareilla varpaita on neljä. == Levinneisyys ja elintavat == Kolmivarvasjakamari elää Brasilian kaakkoisosassa. Lajin elinympäristöä ovat metsät ja metsien reunamaat usein jokien ja teiden lähellä. Lintu liikkuu 10-20 yksilön parvina. Kolmivarvasjakamarin ravintoa ovat hyönteiset, erityisesti perhoset ja pistiäiset. Kolmivarvasjakamari luokitellaan silmälläpidettäväksi, ja kannan kooksi arvioidaan noin 2 000-8 000 yksilöä. Tärkein uhka kannalle ovat metsien hakkuut maatalousmaiksi. == Lähteet == Luokka:Jakamarit
Schwarz Gruppe

Schwarz Gruppe on Saksasta lähtöisin oleva konserni, joka omistaa muun muassa Lidl- ja Kaufland -kauppaketjut. Se on myynnillä mitattuna Euroopan suurin ja maailman neljänneksi suurin vähittäiskaupan toimija. == Lähteet == == Aiheesta muualla == * Kotisivut Luokka:Vähittäiskaupat
Tuulensuu (Loimaa)

Tuulensuu on Loimaan 2. kaupunginosa. Tuulensuu rajoittuu pohjoisessa ja idässä keskustaan, lännessä Kartanonmäkeen ja etelässä Suopeltoon. Kaupunginosa sijaitsee seututien 213 eteläpuolella. Asutus on pääosin omakotivaltaista. Alueen palveluita ovat mm. K-Market, vanhainkoti, yläaste, ammattioppilaitos, lukio ja päiväkoti. Yläasteen ja lukion kanssa samassa rakennuskompleksissa sijaitseva Loimaan liikuntahalli toimii Hurrikaani- Loimaan ja Loimaan Korikonkareiden kotihallina. Tuulensuussa sijaitsee myös laaja urheilupuisto, Loimaan urheilukeskus, jossa ovat mm. kaupungin jää-, tennis- ja padelhallit. Pesäpallostadion on Ykköspesiksessä pelaavan Loimaan Palloilijoiden kotikenttä. == Lähteet == Luokka:Tuulensuu
Keskusta (Loimaa)

Keskusta on Loimaan 1. kaupunginosa, joka nimensä mukaisesti käsittää kaupungin keskustan. File:Loimaan Kaupunginkirkko 06.JPG|Loimaan Kaupunginkirkko File:Loimaa railway station.jpg|Loimaan rautatieasema File:Loimaan sairaala.jpg|Tyks Loimaan sairaala File:Heimolinna 28.9.2020 Loimaa.jpg|Heimolinna == Lähteet == Luokka:Keskusta (Loimaa)
Sanoussy Ba

Sanoussy Ba (s. 5. tammikuuta 2004 Hof, Saksa) on saksalais-senegalilainen jalkapalloilija, joka edustaa Itävallan Bundesliigassa pelaavaa LASK Linzia (lainalla RB Leipzigista) ja Saksan alle 19-vuotiaiden maajoukkuetta vasempana laitapuolustajana. 19-vuotias Ba on RB Leipzigin kasvatti, ja hän on pituudeltaan 184 senttimetriä, painoltaan 73 kg ja molempijalkainen. RB Leipzigissa hänellä on sopimus vuoden 2025 kesään asti. Ba on pelannut RB Leipzigissa kaksi cup-ottelua ja tullut kentälle lisäajalla Bundesliigan 13. kierroksen ottelussa Hoffenheimia vastaan marraskuussa 2022. Maajoukkueessa Ba on pelannut yhden ystävyysottelun Tanskaa vastaan ja kaksi karsintaottelua alle 19-vuotiaiden Euroopan-mestaruuskisoihin 2023 Armeniaa ja Valko-Venäjää vastaan syyskuussa 2022. Kesäkuussa 2023 Transfermarkt arvioi Ban arvon olleen 500 tuhatta euroa. == Saavutukset == Päivitetty 2. heinäkuuta 2023. * Saksan cupin voittaja: 2022–2023 == Lähteet == == Aiheesta muualla == * Ba Soccerway- sivustolla Luokka:Saksalaiset jalkapalloilijat Luokka:Senegalilaiset jalkapalloilijat Luokka:Vuonna 2004 syntyneet Luokka:Elävät henkilöt
Asteroid City

Asteroid City on vuonna 2023 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Wes Anderson. Sen pääosia esittävät Jason Schwartzman, Scarlett Johansson, Tom Hanks, Jeffrey Wright, Tilda Swinton, Bryan Cranston, Edward Norton, Adrien Brody, Liev Schreiber, Hope Davis, Steve Park, Rupert Friend, Maya Hawke, Steve Carell, Matt Dillon, Hong Chau, Willem Dafoe, Margot Robbie, Tony Revolori, Jake Ryan ja Jeff Goldblum. Asteroid City sai maailmanensi-iltansa Cannesin elokuvajuhlilla 23. toukokuuta 2023, missä se kilpaili Kultaisesta palmusta. Suomen-ensi-iltansa se sai 9. kesäkuuta 2023. Elokuva on tuottanut yli 20 miljoonaa dollaria maailmanlaajuisesti, ja se on saanut kriitikoilta pääosin myönteisiä arvosteluja. ==Juoni== Elokuva sijoittuu vuoteen 1955 ja seuraa tähtitieteilijöitä ja heidän vanhempiaan, jotka ovat kokoontuneet tähtiharrastajien tapahtumaan kuvitteelliseen amerikkalaiseen aavikkokaupunkiin. Kokoontuminen kuitenkin keskeytyy maailmaa mullistavien tapahtumien vuoksi. == Näyttelijät == == Arvosteluja == Helsingin Sanomat Pertti Avola Hufvudstadsbladet Sara Ehnholm Hielm == Lähteet == == Aiheesta muualla == * Virallinen sivusto * Luokka:Vuoden 2023 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset tieteiselokuvat Luokka:Wes Andersonin ohjaamat elokuvat
Loimaan vanha kaupunginkirkko

Loimaan vanha kaupunginkirkko oli Loimaan keskustan kaupunginosassa sijainnut Loimaan kaupunkiseurakunnan kirkko. Alun perin paikalle rakennettiin vuonna 1912 rukoushuone, joka muutettiin vastikään perustetun Loimaan kauppalaseurakunnan kirkoksi vuonna 1928.Vanhan kaupunginkirkon muistokiven teksti. Kirkko jäi tarpeettomaksi Loimaan uuden Kaupunginkirkon valmistuttua vuonna 1973, ja se purettiin vuonna 1975. Nykyisin paikalla sijaitsee kirkon muistokivi, jota ympäröi Loimaan keskuspuisto. == Lähteet == Luokka:Loimaan kirkkorakennukset Luokka:Keskusta (Loimaa) Luokka:Suomen entiset kirkkorakennukset Luokka:Suomen puukirkot
Pilppu

Pilppu (muita nimityksiä: sirkka, tirppa, sirupeli) on vanha lasten leikki, jossa puukapulaa (pilppu, sirkka, tirppa ym.) lyödään ilmasta kepillä (tavi). Leikistä on olemassa useita muunnoksia, joista osassa pilppu syötetään heittämällä, kun taas toisissa pilppu ponnautetaan ilmaan iskemällä sitä maata vasten tavilla toiseen päähän ennen lyöntiä. Yhdessä muodossa maahan piirretty ympyrä toimii pesänä. Pilppu syötetään noin parinkymmenen metrin päästä, ja lyöntien pituus mitataan pesästä lähtien pilppukepin eli tavin avulla. Pilpun kaltaisia leikkejä, joita voi pitää pesäpallon ja kriketin kaltaisten pelien esimuotona, tunnetaan ympäri maailmaa, kuten gilli danda (Intian niemimaa), tip-cat (Englanti), lippa (Italia), bòlit (Katalonia), billarda (Galicia), tšižik (Venäjä, Ukraina), alak dolak (Iran) ja jachigi (Korean niemimaa). == Lähteet == Luokka:Leikit
Mökki (peli)

Mökki tai mökkipeli (joka voi viitata myös mölkkyyn) on kynällä ja paperilla (yleensä kahden pelaajan) pelattava peli. Peliä pelataan pisteistä koostuvalla (usein suorakaiteen muotoisella) ruudukolla. Jokainen pelaaja piirtää vuorollaan pysty- tai vaakasuuntaisen (ei vinoa) viivan kahden vierekkäisen pisteen välille. Jos viivan piirto sulkee ruudun (niin, että ruudun joka sivulla on viiva), pelaaja merkitsee sen itselleen ja saa lisävuoron. Pelin voittaa se, joka saa vallattua enemmän ruutuja. Kierros mökkiä alkaa yleensä hitaasti, mutta pelin lähetessä loppuaan pelaajat saavat usein vallattua useamman ruudun kerrallaan itselleen. Ensimmäinen tunnettu kirjallinen viittaus peliin on ranskalaismatemaatikko Édouard Lucas’lta, joka kuvasi sitä artikkelissaan vuodelta 1895. == Lähteet == Luokka:Kynä- ja paperipelit
Senegalin maantiede

Senegalin maantiede kertoo Senegalin maantieteestä. Senegalin pohjoispuolella sijaitsee Mauritania, itäpuolella sijaitsee Mali ja eteläpuolella sijaitsevat Guinea ja Guinea-Bissau. Senegalin keskeltä maata halkaisee kapean kiilan tavoin Gambia. Senegalin länsipuolella on Atlantin valtameri. Suurin osa Senegalin pinta-alasta on alankoa. Korkein ylänkö on Fouta Djalonin ylänkö, jonka maan kaakkoisosassa sijaitseva reunakohouma on noin 400 metriä korkea. Senegalin alueella virtaavat joet Sine, Saloum ja Casamance, joiden suistoissa kasvaa mangrovekasvillisuutta. Maan pohjoisosassa merenrannikkoalueella paikoin pitkiä kallioniemiä, joiden välissä on pitkiä lahden poukamia sekä hiekkadyynejä, jotka ovat suolan peittämiä. Senegalin ilmasto on trooppinen ja kesän aikana on pitkä sadekausi. Maan eteläosassa ilmasto on kostein ja pohjoisosassa kuivin. Senegalin kuiva pohjoisosa on osa Sahelin savannialuetta, missä kasvillisuus on enimmäkseen piikkipensaita. Maan keskiosassa yleisimpiä puita ovat apinanleipäpuut ja afrikantulppaanipuut. Maan eteläosassa Casamancen alueella kasvillisuus on rehevää metsäsavannia, missä esiintyy kapokkipuita, kookospalmuja, eukalyptuksia ja mangoja. == Lähteet == *
Prahan slaavilainen kongressi

Prahan slaavilainen kongressi (tšek. Slovanský sjezd) oli Prahassa 2. –12. kesäkuuta 1848 järjestetty Itävallan keisarikuntaan kuuluneiden slaavilaisten kansojen tapaaminen. Se oli osa Euroopan hullun vuoden tapahtumia. == Tausta == Euroopassa oli puhjennut vuoden 1848 kuluessa useita kapinoita muun muassa Italiassa, Ranskassa sekä Saksassa. Myös Itävallassa kansa oli noussut barrikadeille, mikä oli johtanut valtiokansleri Klemens von Metternichin eroon ja maanpakoon marraskuussa. Saksassa Frankfurtin kansalliskokous oli kokoontunut maaliskuussa tarkoituksenaan luoda yhdistynyt valtio kaikille saksalaisille. Myös Habsburgien monarkiaan kuuluneiden alueiden liittymistä tähän suunniteltiin, minkä moni Itävallan slaavi koki uhkana omalle kansalleen Kongressin idean oli tuonut esiin kroatialainen kirjailija Ivan Kukuljević Sakcinski pian Frankfurtin kongressin alkamisen jälkeen. Kutsukirjeet kongressiin osallistujille lähetettiin kahdeksalla eri kielellä huhti- toukokuussa. Kirjeet olivat osoitettu lähinnä Itävallan slaaveille, mutta myös maan ulkopuoliset slaavit olivat tervetulleita osallistumaan. Tämä muuttui myöhemmin kun saksalaiset sanomalehdet syyttivät kongressia venäläismielisyydestä. Tästä huolimatta muun muassa venäläinen anarkisti Mihail Bakunin osallistui aktiivisesti sen toimintaan.Demetz, s. 294-296 == Kongressin kulku == Kongressiin osallistuneet jaettiin kolmeen ryhmään heidän kansallisuuksiensa perusteella. Ensimmäisen ryhmän puheenjohtajana toimi Pavel Jozef Šafárik ja siihen kuului 237 jäsentä lähinnä tšekeistä, slovakeista, määriläisistä sekä sleesialaisista. Toinen ryhmä koostui 61 puolalaisesta sekä ukrainalaisesta. Kolmanteen ryhmään kuului 42 edustajaa eteläslaavilaisista kansoista kuten kroaateista, sloveeneista, serbeistä sekä dalmatialaisista.Vykoupil, s.568-569 František Palacký toimi 2. kesäkuuta alkaneet kongressin puhemiehenä. Kongressiin osallistujat pyrkivät saamaan aikaan yhteisymmärryksen neljästä kysymyksestä: # Yhteistyöjärjestön perustaminen Itävallan slaaveille. # Itävallan federalisoimisen mahdollisuus ja mikä tulisi olemaan slaavikansojen suhde valtakunnan ei-slaaveihin. # Itävallan slaavien suhde valtakunnan ulkopuolisiin slaaveihin. # Itävallan slaavien suhde Euroopan muihin ei-slaavilaisiin kansoihin, erityisesti saksalaisiin. Kongressi hajoitettiin kesäkuun 12. päivänä kun Prahassa oli puhjennut kesäkuun kansannousu. Sen oli ollut tarkoitus kokoontua uudelleen määrittämättömän ajan jälkeen, mutta tätä ei koskaan tapahtunut. Kongressi ehti hyväksyä vain yhden asiakirjan, joka tuomitsi Euroopassa tapahtuvan poliittisen sekä kansallisen sorron. == Lähteet == * * === Viitteet === == Aiheesta muualla == Luokka:Prahan historia Luokka:1848
Vertaala

Vertaala on Jyväskylän 57. kaupunginosa sekä tilastollinen pienalue Palokka- Puuppolan suuralueella, Saarenmaan tilastoalueella. Vertaalan asutus on hajanaista, Vertaalantielle ja sen sivuteille keskittynyttä omakotiasutusta. Vertaala on vanhastaan kuulunut Vesangan rekisterikylään.Vesangan kyläkirja, sivu 23. Vertaalan talo perustettiin kruununtilana vuonna 1794 asumattomille maille. Vertaalan kantatalosta erotettiin Kaijankolun talo vuonna 1853 sekä Heinämäen talo vuonna 1867.Vesangan kyläkirja, s. 461-462. == Kyläkoulu == Vertaalassa oli ennen oma kyläkoulu, joka lakkautettiin vuonna 1964. Lakkauttamisen jälkeen rakennus oli asuinkäytössä, kunnes se paloi vuonna 2003. Palossa kuoli kolme henkilöä. == Lähteet == *Lintunen, Vuokko (toim.): Wesanka – Kylä Sydän-Suomessa. Vesangan kyläkirja. Vesangan kyläyhdistys, 2003. ISBN 952-91-6246-4. === Viitteet === Luokka:Jyväskylän kaupunginosat Luokka:Keski-Suomen maakunnan entiset taajamat Luokka:Palokka-Puuppola
Kaštela

Kaštela on kaupunki Kroatiassa Dalmatian rannikolla. Se kuuluu Split-Dalmatian piirikuntaan. Vuoden 2021 väestönlaskennassa sen väkiluku oli 37 951, millä se oli maansa 14. väkirikkain kaupunki. Kaštela on osa Splitin taajamarykelmää ja on seitsemän pienemmän asutuskeskittymän yhteenliittymä; nuo pikkukaupungit ovat Kaštel Gomilica (4 766 asukasta v. 2021; 2,7 km2), Kaštel Kambelovac (5 076 as.; 4,4 km2), Kaštel Lukšić (5 254 as.; 11,3 km2), Kaštel Novi (6 537 as.; 11,1 km2), Kaštel Stari (6 968 as.; 6,3 km2), Kaštel Sućurac (6 513 as.; 11,4 km2) ja Kaštel Štafilić (2 837 as.; 9,6 km2). Sen hallintokeskus on Kaštel Sućurac. Kaštela sijaitsee Kaštelanlahden altaan keskiosassa; rantaviivaa sillä on lahden kanssa 20 kilometrin pituudelta. Kaupunki ulottuu pohjoisessa Mali Kozjak -kukkulan rinteille saakka. Sen korkein huippu Veli vrj (779 m) kohoaa Kaštel Gomilican ylle. Kaštela rajautuu lännessä Trogirin kaupunkiin, idässä Solinin kaupunkiin, pohjoisessa Klisin, Prgometin ja Lećevican kuntiin ja meren kautta myös Splitin kaupunkiin. Splitin lentoasema sijaitsee läntisessä Kaštelassa. Ensimmäiset kroaatit asettuivat Mali Kozjakin loiville rinteille 700-luvulla. Keskiajan lopulla asutusta oli lähinnä vain Mali Kozjakin ja muiden kukkuloiden juurella etäämmällä rannikosta. Kun Bosnia oli 1463 joutunut Osmanien valtakunnan hallintaan, ja osmanit hyökkäilivät alueelle, venetsialaiset maanomistajat alkoivat valtionsa tuella järjestelmällisesti rakentaa Venetsian laivaston suojaamalle rannikolle suorakulmion muotoisia tornillisia linnoituksia (linnoitustyyppi on ). Yhteensä linnoituksia nousi 16, joista osa on sittemmin tuhoutunut. Seitsemän niistä ympärille muodostui asutuksia kukkuloilta siirtyneestä väestöstä. Tästä johtuu asutusten nimien etumääre Kaštel. ==Asukasluvun kehitys== Vuosi 1833 1857 1900 1948 1953 1961 1971 1991 2001 2011 2021 Väkiluku == Lähteet == Luokka:Kroatian kaupungit
Safari-ralli 1993

Safari-ralli 1993 (viralliselta nimeltään 41. Trust Bank Safari Rally ) oli rallin maailmanmestaruussarjan kilpailu kaudella 1993. Kilpailu järjestettiin 8.-12\. huhtikuuta 1993. Kilpailu oli kauden neljäs ja se järjestettiin avoimilla tieosuuksilla, joilla oli 79 tarkastuspistettä. Kilpailussa ajanotto oli matkalla ja kilpailun kokonaispituus oli . == Tulokset == Sija Kuljettaja Kartanlukija Auto Aika Ero 1 Juha Kankkunen Juha Piironen Toyota Celica Turbo 4WD (ST185) 3:54.0 0.0 2\. Markku Alén Ilkka Kivimäki Toyota Celica Turbo 4WD (ST185) 4:03.0 +9.0 3\. Ian Duncan Ian Munro Toyota Celica Turbo 4WD (ST185) 5:24.0 +1:30.0 4\. Yasuhiro Iwase Sudhir Vinayak Toyota Celica Turbo 4WD (ST185) 5:35.0 +1:41.0 5\. Guy Jack Des Page-Morris Daihatsu Charade 7:44.0 +3:50.0 6\. Ashok Pattni Zahid Mogul Daihatsu Charade 8:39.0 +4:45.0 7\. Marco Brighetti Abdul Sidi Daihatsu Charade 8:57.0 +5:03.0 8\. Rudolf Stohl Peter Diekmann Audi Coupe S2 9:14.0 +5:20.0 9\. Hasmat Shamji Peter Stone Subaru Legacy RS 10:07.0 +6:13.0 10\. Manfred Stohl Kay Gerlach Audi 90 quattro 10:43.0 +6:49.0 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1993 Luokka:Safari-ralli
Mielensairaudesta mielenterveyteen

Mielensairaudesta mielenterveyteen (1978) on Aulis Rannikon psykiatrista hoitoa käsittelevä teos. Teoksessa kuvataan kriittiseen sävyyn 1970-luvun psykiatrisen hoidon epäkohtia ja korostetaan potilaan ihmisarvoa. Kirjoittaja kuvaa myös omia näkemyksiään kehitysympäristön vaikutuksista mielenterveyden ongelmien kehittymisessä. Kirja liittyy 1960-luvulla alkaneeseen, perinteiseen psykiatriaan kriittisesti tarkastelevaan ajattelutapaan. Kirjan nimi viittaa ajatukseen, jonka mukaan psykiatrisesti sairaan roolin sijasta sairastunutta pitäisi tarkastella tilapäisesti sairastuneena ihmisenä, jonka parantuminen on mahdollista. Luokka:Vuoden 1978 kirjat Luokka:Kirjat lääketieteestä
Jørgen Brunchorst

Jørgen Brunchorst (10. elokuuta 1862 Bergen – 19. toukokuuta 1917 Rooma) oli norjalainen kasvitutkija, poliitikko ja diplomaatti. Hän istui suurkäräjillä vuosina 1895–1897 ja 1903–1906 sekä toimi Norjan työministerinä 1907–1908. Diplomaattina hän työskenteli Norjan suurlähettiläänä Ruotsissa 1910–1916 ja Italiassa vuodesta 1916 kuolemaansa saakka 1917. ==Lähteet== ==Aiheesta muualla== Luokka:Norjan työministerit Luokka:Norjan suurlähettiläät Luokka:Norjalaiset kasvitieteilijät Luokka:Vuonna 1862 syntyneet Luokka:Vuonna 1917 kuolleet
Vestre Finnmarkin käräjäoikeus

Vestre Finnmarkin käräjäoikeus (norj. Vestre Finnmark tingrett) on yksi Norjan 23 käräjäoikeudesta ja kuuluu Hålogalandin laamanninoikeuden alaisuuteen. Se perustettiin vuonna 2021 yhdistämällä aiemmat Alattion ja Hammerfestin käräjäoikeudet sekä Pohjois-Tromssan käräjäoikeuteen kuulunut Naavuonon kunta. Käräjäoikeuden toimipisteet sijaitsevat Alattiossa ja Hammerfestissä. ==Tuomiopiiri== Käräjäoikeuden tuomiopiiriin kuuluvat seuraavat kunnat: * Alattio * Hammerfest * Hasvik * Naavuono * Lappea * Moseija * Nordkapp * Porsanki ==Lähteet== ==Aiheesta muualla== * Käräjäoikeuden verkkosivut Luokka:Norjan käräjäoikeudet
GNAO1-enkefalopatia

GNAO1-enkefalopatia on varhaislapsuuden epileptisiin enkefalopatioihin kuuluva keskushermoston sairaus, joka aiheuttaa useimmilla potilailla epileptisiä kohtauksia ja liikehäiriöitä, joihin kuuluvat dystonia, ataksia, korea ja dyskinesia. Sairauteen liittyy myös vaihtelevan asteinen kehitysviive.Helena Kääriäinen, GNAO1-enkefalopatia Tukiliitto 24.4.2021, viitattu 2.7.2023 GNAO1-enkefalopatia johtuu GNAO1-geenin mutaatioista. Häiriö löydettiin vuonna 2013 japanilaisten tutkijoiden tutkiessa neljän japanilaisen lapsen perimää.Mikä on GNAO1? Gnao1 Finland, viitattu 2.7.2023 GNAO1-enkefalopatian oireet alkavat yleensä kolmen kuukauden kuluessa syntymästä. Tavallisesti ensimmäiset oireet ovat epileptisiä kohtauksia. Joskus epäily taudista kuitenkin herää kehitysviiveen, hypotonian tai liikehäiriön takia. GNAO1-enkefalopatiasta kärsivillä pään kannatus voi olla heikkoa, eivätkä kaikki opi kävelemään. Nielemisvaikeuksia esiintyy taudin yhteydessä usein. Joissain tapauksissa ravinto joudutaan antamaan suoraan mahalaukkuun vatsanpeitteiden läpi. GNAO1-enkefalopatian täsmällinen oirekuva ja vaikeusaste vaihtelevat potilaskohtaisesti. GNAO1-enkefalopatian etenemisestä on rajallisesti tietoa. Sen invalisidoiva vaikutus näyttää vakavalta, mutta tilaa pidetään vakaana, ei rappeuttavana. GNAO1-enkefalopatia on harvinainen, mutta esiintyvyydestä ei ole saatavilla tarkkaa tietoa. GNAO1-enkefalopatiaa aiheuttava mutaatio on yleensä sporadinen, mutta sillä on myös autosomissa vallitseva periytymistapa. Osalla potilaista epilepsia reagoi hyvin lääkkeisiin, osalla ei lainkaan. Liikehäiriöiden hoidossa on käytetty lääkkeiden lisäksi syväaivostimulaatiota. Vain osalla potilaista on havaittu liikehäiriöissä lääkityksen avulla selvää rauhoittumista. Liikehäiriöoireita saattavat pahentaa muut tekijät, kuten kuume, muu sairaus, tunnekuohu tai kuume ilma. == Lähteet == == Aiheesta muualla == * Orphanet: GNAO1-related developmental delay-seizures-movement disorder spectrum Luokka:Neurologiset sairaudet
Laatikkomyymälä

Laatikkomyymälä on myymälä, jossa myytävät tavarat ovat pääosin kuljetus- ja varastopakkauksissa. Suomessa tällaista myymälätyyppiä edustaa S-ryhmään kuuluvan HOK-Elannon omistama Alepa. == Lähteet == Luokka:Elintarvikekaupat Luokka:Vähittäiskaupat
Victor Lafay

Victor Lafay (s. 17. tammikuuta 1996 Lyon) on ranskalainen maantiepyöräilijä. Hän aloitti ammattilaisuransa Cofidis-tallissa harjoittelijana vuonna 2017 ja edusti samaa joukkuetta kauteen 2023 saakka. Vuodesta 2024 lähtien hän ajaa Decathlon AG2R La Mondiale Teamissa. Lafay voitti Guardia Sanframondin päättyneen kahdeksannen etapin Italian ympäriajossa 2021 36 sekunnin erolla Francesco Gavazziin. Hän voitti San Sebastiániin päättyneen toisen etapin Ranskan ympäriajossa 2023 karattuaan kärkiryhmästä kilometri ennen maalia ja onnistuttuaan pitämään johtonsa maaliin saakka. == Saavutuksia == Lähteet: Pro Cycling Stats, Cycling Archives ;2014 :Ain'Ternational-Rhône Alpes-Valromey Tour, kokonaiskilpailun, 2. ja 3. etapin voitto ;2017 :Maantieajon alle 23-v. Ranskan-mestaruus ;2018 :Le Tour de Savoie Mont Blanc, 2. etapin voitto :EM- kilpailut, alle 23-v. maantieajossa hopeaa ;2021 :Volta a la Comunitat Valenciana, nuorten kilpailun voitto :Italian ympäriajo, 8. etapin voitto :Arctic Race of Norway, kokonaiskilpailussa kolmas, nuorten kilpailun voitto ;2022 :Classic Grand Besançon Doubs, toinen :Arctic Race of Norway, 3. etapin voitto ;2023 :Classic Grand Besançon Doubs, voitto :La Flèche Wallonne, kuudes :Ranskan ympäriajo, 2. etapin voitto == Lähteet == Luokka:Ranskalaiset maantiepyöräilijät Luokka:Vuonna 1996 syntyneet Luokka:Elävät henkilöt
Dmitri Karbyšev

Dmitri Mihailovitš Karbyšev (; 1880 – 1945) oli Venäjän keisarillisen armeijan upseeri, Puna-armeijan kenraali, Venäjän yleisesikunta-akatemian professori, Neuvostoliiton sankari. Karbyšev syntyi Omskissa ja menehtyi natsi-Saksan Mauthausenin keskitysleirillä. Karbyšev oli taustaltaan kristitty tataari, eli krjašeni. Hänen isänsä oli Donin kasakoiden jälkeläinen Siperiasta. ==Lähteet== Luokka:Vuonna 1880 syntyneet Luokka:Vuonna 1945 kuolleet Luokka:Venäläiset sotilaat Luokka:Neuvostoliittolaiset sotilaat Luokka:Venäläiset kenraalit Luokka:Neuvostoliittolaiset kenraalit
Pyhäsalmi

Pyhäsalmi voi tarkoittaa seuraavia: * Pyhäsalmi, Pyhäjärven kaupungin keskustaajama * Pyhäsalmi, Pyhäjärven kaupungin vuosina 1993–1995 käyttämä nimi * Pyhäsalmen kaivos, Pyhäjärven kaupungissa sijaitseva kaivos * Pyhäsalmen lentokenttä, Pyhäjärven kaupungissa sijaitseva lentopaikka * Pyhäsalmen rautatieasema, Pyhäjärven kaupungissa sijaitseva rautatieasema
Hoenin aarre

Hoenin aarre (norj. Hoenskatten, Hoen-funnet, Hon-funnet tai Hon-skatten) on Norjasta nykyisen Øvre Eikerin kunnan alueelta vuonna 1864 löytynyt viikinkiaikainen aarrekätkö. Se on suurin Norjasta löydetty aarrekätkö ja sen esineet painavat yhteensä yli kaksi ja puoli kiloa. Aarre kuuluu nykyisin Oslon kulttuurihistorian museon kokoelmiin. ==Esineet== Hoenin aarteeseen kuuluu kolikoita, koruja ja helmiä. Suurimmat esineet ovat kaksi kultarengasta ja kolmijakoinen solki. ==Lähteet== ==Aiheesta muualla== Luokka:Øvre Eiker Luokka:Aarteet Luokka:Viikinkiaika